Pupulazzioni

La  puplazzioni  è lu nzemi dî pirsuni di na data aria cunziddirata. 

Pi quantu riguarda la giografìa è lu nùmmuru d'abbitanti di na banna. 

Li carattirìstichi numèrichi dî suttanzemi (p'asempiu: li etnìi) ponnu fari parti dâ discrizzioni dâ vuci pupulazzioni.

Li variazzioni di pupulazzioni attraversu l'èbbichi fannu parti di nu campu di studio chiamatu dimugrafìa.

 La storia dâ pupulazzioni munniali 

La pupulazzioni dû nostro pianeta juncìu li 6,5 miliardi d'abbitanti ntô 2006. Si stima ca la pupulazzioni dâ terra s'aumenta finu li 8 miliardi versu lu 2025. Pi diri la viritati, nun è fàcili privìdiri cu pricisioni quali mutamenti ecunòmici, suciali e culturali s;abbeninu ntô munnu attraversu nu longu pirìudu.

La criscimonia dâ pupulazzioni è carattirizzata di ritmi abbastanti auti nni l'ùrtimi dui sèculi, e sulu nni l'ùrtimi dechi havi rallintatu nnî paisi sviluppati, e sta pi rallintarisi 'n arcuni paisi menu sviluppati. Ntô passatu, la criscimonia era giniralmenti cchiù aracia, ma tuttavia havi canusciutu dî canciati di vilucitati. 

 La pulìtica dimugràfica 

Li cuverni dî stati si manifèstanu na pulìtica dimugràfica quannu vonnu esircitari na nfruenza supra la struttura spuntanea dâ pupulazzioni pi farila aumintari o pi nun farila aumintari assai. 

P'arcuni paisi europei (Francia, Belgiu, Girmania, Ulanda), p'asempiu, li cuverni hannu ncurriggiatu li nasciuti pi sustèniri l'econumìa. 'N autri paisi 'n via di sviluppu, mmeci, cèrcanu di ridùciri li nasciuti. P'asempiu, la Cina  dicidìu di fari propiu dacussì. 

Catigurìa:Sucità